Fik du kun fire rigtige på lotto-kuponen lørdag, så er der grund til lige at tjekke efter en ekstra gang. I døgnbutikken i Tårs  sydøst for Hjørring er der nemlig en million-gevinst, der venter på den heldige ejer kommer forbi. Det skriver HjørringAvis.dk – Der var lørdag en ekstra million til en vinder med fire rigtige, så når vedkommende kommer for at indløse en mindre gevinst, er der en ekstra million kroner til den heldige, siger Carsten Andreasen, der ejer døgnkiosken i Bredgade. Ejeren fortæller avisen, at området omkring butikken er plaget af omfattende vejarbejde og omkørsel. Men får man kæmpet sig gennem det, så kan det være, at man bliver forgyldt. – Det er da positivt, at de kunder, der kan finde vej gennem afspærringer og vejarbejde, og ind til os, er så heldige. Tillykke til vinderen, som vi spændt venter på, siger Carsten Andresen.

Opsummering:
En kupon med kun fire rigtige er blevet udtrukket til en ekstra gevinst på en million kroner. Kuponen er købt i Tårs, nær Hjørring.